Hein Magnar Henriksen

Hein Magnar Henriksen (født 17. februar 1922 i Elverum, død 29. november 2008 i EidskogØstlendingen, torsdag 4. desember 2008 (Dødsannonse)) var en norsk NS-mann som var ansatt i Statspolitiet under deler avokkupasjonsårene av Norge.

Han ble etter krigen dømt til livsvarig tvangsarbeid, men ble løslatt i 1954.

Henriksen var medlem av Nasjonal Samling, og tjenestegjorde fra 1. september 1943 som betjent ved Stapos avdeling i Oslo. Senere arbeidet han ved underavdelingen i Hønefoss, der han deltok i grov tortur av motstandsfolk.Side 171-172. Eirik Veum: Nådeløse Nordmenn. Statspolitiet 1941 - 1945. Kagge Forlag 2012 ISBN 978-82-489-1174-6

Den 30. mai 1944 var Henriksen på Stapo-oppdrag for å pågripe motstandsmannen Ivar Amlie på Eina. Amlie var tilknyttet Osvald-gruppen. Da Henriksen forsøkte å pågripe Amlie oppsto et basketak. Dette endte med at Henriksen drepte Amlie med to skudd i hjerteregionen. Dette ble rapportert som «vådeskudd».Side 174. Eirik Veum: Nådeløse Nordmenn. Statspolitiet 1941 - 1945. Kagge Forlag 2012 ISBN 978-82-489-1174-6

I august 1944 sprengte motstandsbevegelsen det lokale Stapo-hovedkvarteret som da lå på Teserud Gård. En norsk Stapo-mann døde. Henriksen befant seg i annen etasje, ble kastet gjennom taket opp på loftet, og slapp unna med hjernerystelse.Side 170. Eirik Veum: Nådeløse Nordmenn. Statspolitiet 1941 - 1945. Kagge Forlag 2012 ISBN 978-82-489-1174-6

Etter krigen ble Henriksen arrestert ved landssvikoppgjøret. Saken hans ble behandlet ved Eidsivating lagmannsrett 6. september 1947. Han ble dømt for blant annet legemsbeskadigelse, mishandling og legemsbeskadigelse med farlig redskap. Dommen lød på tvangsarbeid på livstid. Soningen av dommen begynte den 5. oktober 1948, og han ble løslatt fra Bjørkelangen tvangsarbeidsleir 12. mars 1954.Side 328. Eirik Veum: Nådeløse Nordmenn. Statspolitiet 1941 - 1945. Kagge Forlag 2012 ISBN 978-82-489-1174-6

 Referanser 

Kategori:Personer fra Elverum kommune
Kategori:Norske statspolitifolk
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Nordmenn fra andre verdenskrig